text: Ginkastigo kag ginkawatan ang isa ka negosyante sa Barangay Galicia, banwa sang Ilog pasado las 3 sang Martes sang kaagahon, Nobyembre 23.
text: #000000
text: Ang biktima ginkilala Rosby Bongcawil, 60 anyos kag residente sang Barangay Guilungan, sa amo man nga banwa.
text: #000001
text: Suno kay Police Captain Thurslie Castillo, hepe sang Ilog PNP, naglabay ang biktima sa grupo sang mga lalaki nga naga-inom kag ginhagda siya nga mag-inom apang nagpamalibad ini.
text: #000002
text: Wala maglaum si Bongcawil nga ginsundan siya sang apat ka mga suspetsado, ginkastigo kag nalipungan.
text: #000003
text: Ginkuha man sang mga suspek ang 30 mil pesos nga kapital kun tani sang biktima sa pagpamakal sang baboy.
text: #000004
text: Ang mga suspetsado ang personal nga ginkilala sang biktima nga sanday Jerrymar Gonzales, RJ Villarma, Argie Dela Peña kag Ryan Susano kag nadakpan sang kapulisan sang ginpatigayon ang hot pursuit operation.
text: #000005
text: Masobra 2,000 ka pulis ang ipalapta kadungan sa selebrasyon sang Masskara Festival sa syudad sang Bacolod.
text: #000007
text: Suno kay Lt. Col. Ronnie Brillo, Deputy City Director for Administration, Oktubre 6 iga-deploy ang 2, 331 ka personnel. Dugang pa ni Brillo, nag-request naman sila sang augmentation gikan sa Police Regional Office 6 bangud 1,044 lang ang masarangan nga personnel sang BCPO kag may kulang nga 1,287 ka pulis.
text: #000008
text: Suno kay Brillo kon masarangan sang NOCPPO, posible sa ila gikan ang augmentation antes magkuha sang augmentation gikan sa Iloilo Police Provincial Office kag iban nga units.
text: #000009
text: Pilason ang mag-lola sa aksidente nga nagluntad sa highway sa syudad sang Cadiz.
text: #000012
text: Ang mga pilason ginkilala sang mga kapulisan nga sanday Sherly Montero, 64 anyos kag ang 16 anyos sini nga apo kag pareho nga residente sang Barangay Burgos, syudad sang Cadiz.
text: #000013
text: Ang menor de edad amo ang nagamaneho sang motorsiklo.
text: #000014
text: Base sa imbestigasyon sang kapulisan, nabungguan sang salakyan nga ginamaneho ni Jail Officer 1 Vic Dela Cruz ang motorsiklo nga ginasakyan sang mga biktima.
text: #000015
text: Gin-alegar nga gulpi nga nagtabok sa dalan ang motorsiklo rasun kun nga a nabungguan ini sang auto.
text: #000016
text: Nakaangkon sang pilas sa nagkalain-lain nga bahin sang lawas ang mag-lola kag karun ginabulong sa Cadiz District Hospital.
text: #000017